|  |  |
| --- | --- |
| MINISTERUL AFACERILOR INTERNE  DEPARTAMENTUL PENTRU SITUAŢII DE URGENŢĂ  **Stema IGSU**  INSPECTORATUL GENERAL PENTRU SITUAŢII DE URGENŢĂ  UNITATEA DE IMPLEMENTARE A PROIECTULUI | NESECRET  Exemplar nr.  Nr. 111465  Bucureşti, 24.06.2021 |

Clarificări cu referire la

**Documentație de Licitație - Cerere de oferte (CDO) -****Achiziţia de**

**Lucrări de demolare și reconstruire pentru realizarea obiectivului de investiții *„Detașamentul de pompieri Mizil din cadrul Inspectoratului pentru Situații de Urgență "Șerban Cantacuzino" – județul Prahova”* , RO-GIES-214328-CW-RFB**

**(document consolidat)**

Ca urmare a solicitărilor de clarificări primite de la potențiali ofertanți, vă aducem la cunoștiință următoarele:

**Solicitare clarificare nr.1**

La pagina 66/137-Secțiunea II din Fișa de Date a Licitației (FDL), punctul IPO 11.1 (i) se precizează: "Ofertantul va prezenta următoarele documente suplimentare în Oferta sa: \*Documentație de asistență tehnică emisă de producatorul (producatorii) echipamentelor sau a dotărilor oferite, sub forma de fișe tehnice, broșuri, cataloage și orice altă documentație tehnică a producătorului care oferă specificații tehnice; \*Toate certificatele si autorizațiile specific necesare în partea de proiect Tehnic a acestui document de licitatie". Va solicitam sa eliminati aceste cerinte deoarece furnizorii/producatorii de materiale/echipamente/dotari ne vor transmite aceste documente si informatii doar la achizitionarea acestora, de altfel aceste certificate/declaratii de conformitate/calitate sunt documente pe care le au la dispozitie doar producatorii, sau dupa caz, furnizorii si nu exista o prevedere legala care sa oblige operatorii economici, terti fata de producatori/furnizori, sa detina astfel de documente anterior semnarii unui contract de furnizare sau anterior momentului punerii in opera a produselor deoarece aceste documente sunt solicitate doar in executia lucrarilor, fapt pentru care solicitam ca aceste documente tehnice sa fie prezentate de catre Ofertantul castigator.

**Răspuns clarificare nr.1**

Documentele justificative suplimentare- *cuprinse* *în sintagma orice documentație tehnică care oferă/prezintă specificații tehnice-* la care faceți referire sunt incluse ca cerință în Secțiunea II- Fisa de Date a Licitatiei (FDL), punctul IPO 11.1 (i), în vederea realizării unei evaluări cât mai clare și complete a ofertelor prezentate de către fiecare dintre ofertanți, respectiv în scopul verificării concordanței specificațiilor tehnice/performanțelor/parametrilor tehnici și funcționali aferente respectivului echipament/respectivei dotări, etc. care este inclus (-ă) în ofertă. Facem precizarea, de asemenea, că solicitarea noastră nu trebuie înțeleasă, în niciun caz, în sensul în care aceste documente justificative suplimentare ar trebui să provină de la/să se înțeleagă ca o cerință de a aparține unui anumit producător sau furnizor. Având în vedere toate acestea, cerințele enunțate nu vor fi eliminate din această documentație.

**Solicitare clarificare nr.2**

Vă rugăm să confirmați că "Executanții (ofertanții) au deplina libertate de a-și prevedea în ofertă propriile consumuri și tehnologii de execuție, cu respectarea cerințelor cantitative și calitative prevăzute în proiectul tehnic, în Caietul de sarcini și alte acte normative în vigoare care reglementează execuția lucrărilor. Ca reper, indicatoarele de norme de deviz seria 1981 și indicatoarele de norme de deviz 1981 revizuite și completate după 1998 pot fi folosite în mod orientativ atât de proiectant cât și de ofertant în descrierea lucrărilor, a condițiilor de măsurare a lucrărilor, a evaluării resurselor necesare și a consumurilor specifice de materiale, manoperă și utilaje."

**Răspuns clarificare nr.2**

Confirmăm că ofertanții au deplina libertate de a-și prevedea în ofertă propriile consumuri și tehnologii de execuție, cu respectarea cerințelor cantitative și calitative prevăzute în proiectul tehnic, în documentația de licitație și în alte acte normative în vigoare care reglementează execuția lucrărilor.

====================================================================

INSTALAȚII ELECTRICE INTERIOARE CURENTI TARI

**Solicitare clarificare nr.3**

Articolele 12 EA15D#-85 m și 15 EA15D#-105 m au același conținut respectiv: “Pat de cabluri, inclusiv suporţi, sisteme de prindere şi schimbări de direcţie, pentru montarea circuitelor electrice - 300 x 60 mm;”(aceleași caracteristici ale patului de cabluri).Vă rugăm să clarificați/confirmați.

**Răspuns clarificare nr.3**

Articolul 12 EA15D# - 85 m –,,Pat cabluri pentru cabluri curenți tari,,

Articolul 15 EA15DII- 105 m -,,Pat cabluri pentru cabluri curenți slabi,,

-------------------------------------------------------------------------------------------------------------

**Solicitare clarificare nr.4**

La art. 20 EB02B1 “Cablu de cupru torsadat, cu întârziere la propagarea flacării, pentru 600/1000V, CYY-F….””cantitatea de montat este 11940 m, în timp ce suma art.21;22;23;24;25;26;27;28;29;30 care reprezintă cantitatea de procurat este: 100+5650+5100+230+70+50+170+30+60+45=11505m. Nu este posibil să montăm mai mult decat procurăm. Vă rugăm să clarificați/corectați.

**Răspuns clarificare nr.4**

Articolul 20 EB02B1 ,,Cablu de cupru torsadat cu întârziere la propagarea flăcării pentru 600/1000V, CYY-F cantitatea de procurat și montat 11505 m inclusiv toate materialele de conectare și izolare pentru montare pe pereți. Diferența până la 11940 m, respectiv 435 m- cablu de cupru rezistent la foc 90 min 600/1000V NHXH, inclusiv toate materialele de conectare și izolare pentru montare pe pereții construiți.

-------------------------------------------------------------------------------------------------------------

**Solicitare clarificare nr.5**

Articolele 56 EI11XA-500 buc și 63 EI11XA -210 buc au acelasi conținut respectiv: (aceleași caracteristici ale etichetelor).Vă rugam să clarificați/confirmați.

**Răspuns clarificare nr.5**

Articolul 56 EI11XA- 500 buc – etichete și inscripționări pentru corpuri de iluminat și accesorii.

Articolul 63 EI11XA - 210 buc – pentru prize utilități.

Total 710 buc pe același articol.

================================================================

RETELE ELECTRICE EXTERIOARE

**Solicitare clarificare nr.6**

Art. 32 este identic cu art 28? Vă rugam să clarificați/confirmați. În cazul în care nu, vă rugăm să transmiteți rețeta.

**Răspuns clarificare nr.6**

Art. 28 WRLP03A#[4] – 240 m platbandă, se folosește la Instalația de protecție contra șocurilor electrice, priza de pamânt.

Art. 32 ERLP03A#[4] – 30 m platbandă, se folosește la Instalația de protecție contra descărcărilor electrice.

**Solicitare clarificare nr.7**

Art. 35 si 36 sunt identice cu art 30? Vă rugam să clarificați/confirmați. În cazul în care nu, vă rugăm să transmiteți rețeta.

**Răspuns clarificare nr.7**

Art 30 EB09A1 – 2 buc – piesa de racord (separare) la instalația de legare la pământ sau asigurarea continuității electrice + manopera + accesorii din cadrul instalației de protecție contra descărcărilor electrice.

Art 36 EB09A1 – 6 buc – piesa de racord în cruce pentru platbanda 40x4, montaj ingropat.

Art 35 EB09A1 – 3 buc – piesa de racord (separare) la instalația de legare la pământ sau asigurarea continuității electrice + manopera + accesorii de montare în cadrul capitolului. Instalație de protecție contra șocurilor electrice, priza de pământ.

Art 30, 35, 36 au aceiași încadrare dar funcțiuni diferite, acestea rezultând din parcurgerea proiectului tehnic.

INSTALAȚII GAZE

**Solicitare clarificare nr.8**

Pentru art 12, 13,14,15 vă rugăm să transmiteți rețetele cu liste anexe, deoarece nu se înțelege ce piese se intercalează pe conducte, ele fiind date generic în denumirea articolului.

Idem pentru art. 16,17,18,19- nu se înțelege despre ce piese de legatură este vorba.Vă rugăm să transmiteți rețetele articolelor cu liste anexe.

**Răspuns clarificare nr.8**

Referitor rețetele solicitate, vă comunicăm:

Indicatoarele de norme de deviz folosite în 1981-1982 sunt singurele recunoscute și acceptate de MLPTL și Curtea de Conturi, fiind recomandate pentru intreprinderile de stat și bugetare.

Conform reglementării tehnice ”Ghid privind elaborarea devizelor la nivel de categorii de lucrări și obiecte de construcții pentru investiții realizate din fonduri publice – indicativ P91/1-2002”, art. 2.2.2. specifică faptul că executanții (ofertanții) au deplină libertate de a-și prevedea în ofertă propriile consumuri și tehnologii de execuție cu respectarea cerințelor cantitative și calitative prevăzute în proiectul tehnic, în caietul de sarcini și în alte acte normative în vigoare care reglementează execuția lucrărilor, făcându-se deasemenea referire și la faptul că Indicatoarele de norme de deviz din 1981 revizuite și completate după 1998 pot fi folosite în mod orientativ atât de proiectant cât și de ofertant în descrierea lucrărilor, a condițiilor de măsurare a lucrărilor, a evaluării resurselor necesare și a consumurilor specifice de materiale, manoperă și utilaj (pct. 2.2.3.).

Toți ofertanții trebuie să aibă cunoștință de Normativele de resurse, codificare, coordonare, editare și difuzare C.O.C.C.

Având în vedere cele prezentate mai sus, considerăm că întocmirea rețetelor articolelor de deviz revine în sarcina fiecărui ofertant (executant) în funcție de tehnologiile pe care le posedă și nu poate fi impusă tuturor participanților la procedura de ofertare.

**Aprobat,**

Mr. Petre HUREZANU – Director tehnic U.I.P.

**Întocmit,**

Marcela VLĂDĂREANU – Expert achiziții- U.I.P.

Adrian MARINESCU- Inginer instalații- U.I.P.

Marius VASILE – Inginer construcții - U.I.P.